
Nr.612, datë 11.9.2003

PËR STRUKTURËN DHE ORGANIKËN ANALITIKE TË ADMINISTRATËS DOGANORE

Në mbështetje të nenit 100 të Kushtetutës dhe të nenit 13 të ligjit nr.8449, datë 27.1.1999 "Për Kodin Doganor të Republikës së Shqipërisë", me propozimin e Ministrit të Financave, Këshilli i Ministrave

V E N D O S I:

1. Struktura dhe organika analitike e administratës doganore të jetë sipas lidhjes 1, që i bashkëlidhet këtij vendimi.
2. Punonjësit e administratës doganore të klasifikohen në këto kategori:
I) Kategoria A, ku përfshihen:


- këshilltar i përgjithshëm, drejtor drejtorie në departament, drejtor drejtorie rajonale, kryetar i degës doganore Durrës, kryetar i degës doganore Tiranë, nëpunës ndërlidhës i qendrës SECI.
II) Kategoria B, ku përfshihen:
- përgjegjës sektori në drejtoritë e departamenteve, kryetar dege doganore, kryehetues doganor, shef i zyrës së kontrolleve dokumentare, fizike, regjimeve dhe i pikës së kontrollit në degën doganore Durrës.
III) Kategoria C1, ku përfshihen:
- specialist, shef turni, komandant grupi, përgjegjës salle operative, shef zyre në degët doganore, programist, përkthyes, doganier kontrolli.
IV) Kategoria C2, ku përfshihen:
- doganier, llogaritar, inspektor, jurist, administrator rrjeti i teknologjisë së informacionit.
V) Kategoria C3, ku përfshihen:
- doganier pranues, doganier peshoreje dhe doganier pike kontrolli.
VI) Kategoria D1, ku përfshihen:
- arkëtar, magazinier, furnitor, operator, asistent laborant, sekretar, arkivist, shofer, teknik, shoqërues.
VII) Kategoria D2, ku përfshihen:
- centralist, sportelist, sanitar, mirëmbajtës.
3. Fondi i pagave për vitin 2003, të përballohet nga buxheti i miratuar për këtë vit për Drejtorinë e Përgjithshme të Doganave.
4. Ngarkohet Ministria e Financave për ndjekjen e zbatimin e këtij vendimi.
5. Vendimet nr.230, datë 22.5.1999, nr.427, datë 9.9.1999, nr.596, datë 2.11.2001 dhe nr.234, datë 10.4.2003 të Këshillit të Ministrave, shfuqizohen.
Ky vendim hyn në fuqi pas botimit në Fletoren Zyrtare.

